paragraph_text: Claude Chabrol (Pariz, Francuska, 24. lipnja 1930. – Pariz, Francuska, 12. rujna 2010.) je francuski filmski redatelj, jedan od najistaknutijih umjetnika francuskog novog vala, grupe redatelja koji su postigli uspjeh na prelazu iz 1950-ih u 1960-e. Kao i ostali redatelji iz tog perioda, Jean-Luc Godard, François Truffaut, Éric Rohmer i Jacques Rivette, Chabrol je objavljivao filmske kritike u utjecajnom filmskom časopisu Cahiers du cinéma, prije vlastite karijere u kinematografiji.